কেন্দ্ৰীয় চৰকাৰে আজি ড০ ভি অনন্ত নাগেশ্বৰনক নতুন মুখ্য অৰ্থনৈতিক উপদেষ্টা হিচাপে নিযুক্তি দিছে। ১ ফেব্ৰুৱাৰীত কেন্দ্ৰীয় বাজেটৰ উপস্থাপনৰ মাথোঁ কেইদিনমান পূৰ্বে কেন্দ্ৰীয় চৰকাৰে এই গুৰুত্বপূৰ্ণ পদক্ষেপ গ্ৰহণ কৰিছে।
উল্লেখ্য যে মুখ্য অৰ্থনৈতিক উপদেষ্টা বিত্ত মন্ত্ৰালয়ৰ সচিব পদবীৰ বিষয়া আৰু তেওঁ পৰম্পৰাগতভাৱে প্ৰতি বছৰে অৰ্থনৈতিক জৰীপৰ মুখ্য দায়িত্ব পালন কৰে।
ক্ৰেডিট চুইচ গ্ৰুপ এজি আৰু জুলিয়াছ বেয়াৰ গ্ৰুপৰ এজন একাডেমিক আৰু প্ৰাক্তন কাৰ্যবাহী ড০ নাগেশ্বৰন কেভি সুব্ৰমনিয়ামৰ উত্তৰাধিকাৰী হিচাপে এই পদত অধিষ্ঠিত হ'ব।
যোৱা বৰ্ষৰ ডিচেম্বৰত কেভি সুব্ৰমনিয়ামৰ তিনি বছৰীয়া কাৰ্যকাল অন্ত পৰিছিল।
উল্লেখ্য যে ড০ ভি অনন্ত নাগেশ্বৰন ২০১৯ চনৰ পৰা ২০২১ চনলৈ ভাৰতৰ প্ৰধানমন্ত্ৰীৰ অৰ্থনৈতিক উপদেষ্টা পৰিষদৰ আংশিক সময়ৰ ভ্ৰমণকাৰী সদস্য আছিল।
আহমেদাবাদৰ ইণ্ডিয়ান ইনষ্টিটিউট অৱ মেনেজমেণ্টৰ স্নাতকোত্তৰ নাগেশ্বৰনে আমহাৰ্ষ্টৰ মেচাচুচেটছ বিশ্ববিদ্যালয়ৰ পৰা ডক্টৰেট ডিগ্ৰী লাভ কৰিছিল।
তেওঁ আইএফএমআৰ গ্ৰেজুৱেট স্কুল অফ বিজনেছৰ ডিন আৰু ক্ৰিয়া বিশ্ববিদ্যালয়ৰ অৰ্থনীতিৰ এজন বিশিষ্ট ভিজিটিং প্ৰফেচাৰ হিচাপেও কাৰ্যনিৰ্বাহ কৰিছিল।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
